**Antti Ilmari Hakala** (s. 1978 Vantaa), joka tunnetaan paremmin taiteilijanimellään **Nopsajalka**, on helsinkiläinen reggaeartisti ja -tuottaja. Hän aloitti uransa 1990-luvun lopulla Soul Captain Band -yhtyeessä ja jatkoi uraansa myöhemmin reggaemuusikko Jukka Pojan ja tuottaja Bommitommin kanssa Kapteeni Ä-ni -yhtyeessä. 2000-luvulla Nopsajalka aloitti myös soolouransa ja vuonna 2011 perusti rap-artisti Junon ja tuottaja Jonas W. Karlssonin kanssa Elokuu-yhtyeen. Nopsajalka ilmoitti lopettavansa keikkailun kokonaan syksyllä 2017, mutta jatkoi uuden musiikin tekoa vuonna 2019.

Ura
---

### 1999–2004

Nopsajalka aloitti uransa Soul Captain Bandissa 1990-luvun lopulla. Hän julkaisi yhtyeen kanssa albumit *Jokaiselle tulta* (2001) ja *Tanssijan valinta* (2004). Samoihin aikoihin Nopsajalka ja Soul Captain Bandissa vaikuttanut reggaeartisti Jukka Poika perustivat Kapteeni Ä-ni -nimisen reggaeyhtyeen. Se julkaisi toistaiseksi ainoaan levynsä *Parhaat* vuonna 2002. Vuonna 2004 ilmestyi *Ghetto Blaster vol. 1* -niminen reggae kokoelma-albumi, jonka tuotannosta vastasi Nopsajalan lisäksi DJ Svengali. Samana vuonna ilmestyi Salamaryhmä -yhtyeen albumi *Kaikki on mahollista*.

### 2005–2010

Nopsajalka julkaisi ensimmäisen oman sooloalbuminsa, *Tontilla taas*, lokakuussa 2006 Monsp Recordsin kautta. Albumi sijoittui Suomen virallisen listan 32. sijalle ja pysyi listalla kaksi viikkoa. 30. elokuuta 2008 Nopsajalka julkaisi *Villi inkkari* -nimisen mixtapen. Nopsajalan toinen sooloalbumi, *5 sormee*, julkaistiin Monsp Recordsin kautta 11. maaliskuuta 2009 ja se debytoi julkaisuviikollaan (12/2009) Suomen virallisen listan sijalla 16. Albumin kappaleesta "Lanteilla" julkaistiin musiikkivideo, jolla vierailee rap-artisti Super Janne. Nopsajalan kolmas studioalbumi, *Kuningas soundi*, julkaistiin 25. elokuuta 2010. Se sijoittui julkaisuviikollaan (35/2010) Suomen virallisen listan sijalle 29 pysyen listalla kaksi viikkoa. Albumin kaikki kappaleet on tehty Nopsajalan ja DJ Svengalin järjestämällä Kuningassoundi-klubilla Helsingin Vanhassakaupungissa. *Kuningas Soundin* kappaleesta "Paineet tippuu" julkaistiin musiikkivideo loppukesästä 2010. Kappaleella vierailee rap-artisti Asa.

### 2011–2012

Nopsajalka, rap-artisti Juno ja tuottaja Jonas W. Karlsson muodostivat Elokuu -nimisen yhtyeen loppuvuodesta 2011. Yhtyeen ensimmäinen single "Soutaa huopaa" julkaistiin digitaalisesti 20. tammikuuta 2012 ja yhtyeen debyyttialbumi *Hääväki saapuu* julkaistiin 11. huhtikuuta 2012. Albumi nousi Suomen virallisen listan toiselle sijalle julkaisuviikollaan. Albumilta on julkaistu toinenkin single kappaleesta "Saatilla". Monsp Records julkaisi Nopsajalan uuden singlen "Periaatteen miehii" 8. helmikuuta 2012 ja Nopsajalan uusi musiikkivideo kappaleesta "School Dayz" julkaistiin 2. huhtikuuta 2012. Toukokuun lopulla julkaistiin Nospajalan single kappaleesta "Nousta lentoon", joka jäi Nopsajalan viimeiseksi soolokappaleeksi. Elokuun kolmas single julkaistiin elokuussa 2012 kappaleesta "Kullankaivaja".

### 2013–

Elokuu -yhtye julkaisi helmikuussa 2013 singlenä kappaleen "Tänään lähtee". Kappaleesta julkaistiin myös musiikkivideo. Singleä seurasi yhtyeen toinen pitkäsoitto, *Pöytä on katettu*, joka julkaistiin 24. toukokuuta 2013. Albumi nousi Suomen virallisen albumilistan sijalle kahdeksan. Albumin toinen single "Valvoo" julkaistiin kesällä musiikkivideon kera.

Elokuun jäätyä tauolle maaliskuussa 2014 Nopsajalka ilmoitti julkaisevansa kaksi kokopitkää albumia, *Sun* ja *Mun*, jotka yhdessä muodostavat kokonaisuuden nimeltä *Sun & Mun*. *Sun* -albumi julkaistiin Kuuluuks-levy-yhtiön kautta 14. maaliskuuta 2014. Se nousi parhaimmillaan Suomen virallisen albumilistan 15. sijalle. Albumin ensimmäinen single "Nautintoo" julkaistiin lokakuussa 2013 ja toinen single "Lupaan olla" 28. helmikuuta 2014. Jälkimmäinen single sijoittui Suomen virallisen singlelistan toiselle ja Latauslistan ensimmäiselle sijalle ja myi kultaa toukokuussa 2014. *Mun*-albumi julkaistiin huhtikuussa vuonna 2015.

Vuonna 2016 Nopsajalka julkaisi Armada -EP:n. EP:llä on enemmän modernia elektropopia.

Nopsajalka on viime aikoina tehnyt musiikkia myös muille artisteille kuten Junolle, jonka 050187-albumilla on pari hänen säveltämää biisiä, Heikki Kuulalle ja Ghettoblaster Sound Volume 1-levylle. 

Nopsajalka ilmoitti lopettavansa muusikon uransa ja piti jäähyväiskeikan syyskuussa 2017. Hän kuitenkin pyörsi päätöksensä ja julkaisi uuden singlen syksyllä 2019.

Yksityiselämä
-------------

Nopsajalka asuu Helsingin Arabianrannassa avopuolisonsa Anna Boitsovan ja hänen tyttärensä kanssa. Boitsova tekee myös debyyttinsä uudella kappaleellaan "Suunnitelma A".*lähde?*

Edellisestä avioliitosta Taina Hakalan kanssa Nopsajalalla on neljä lasta.

Diskografia
-----------

Nopsajalka esiintymässä Elokuun kanssa Ilosaarirockissa vuonna 2012.
### Soolo

#### Albumit

* 2006: *Tontilla taas*
* 2009: *5 sormee*
* 2010: *Kuningas soundi*
* 2014: *Sun*
* 2015: *Mun*
* 2020: *Sade*

#### EP:t

* 2016: *Armada*

#### Singlet

* 2004: "Ei voi pysäyttää / Vierivä kivi rytmi"
* 2006: "Tontilla taas"
* 2012: "Periaatteen miehii"
* 2012: "Nousta lentoon"
* 2013: "Nautintoo"
* 2014: "Lupaan olla"
* 2015: "Niin kuin mä"
* 2016: "Nosta mua"
* 2019: "Sydän sydän" (mukana Chisu)
* 2020: "Kosketukseen"
* 2020: "Zen"
* 2020: "Burnout"
* 2021: "Viisi kesää"
* 2022: "Suunnitelma A" (mukana Ege Zulu)

#### Mixtapet

* 2008: *Villi inkkari*

### Soul Captain Band

* 2001: *Jokaiselle tulta*
* 2004: *Tanssijan valinta*

### Elokuu

Albumit
* 2012: *Hääväki saapuu*
* 2013: *Pöytä on katettu*

Singlet
* 2012: "Soutaa huopaa"
* 2012: "Saatilla"
* 2012: "Kullankaivaja"
* 2013: "Tänään lähtee"
* 2013: "Valvoo"

### Musiikkivideot

* *Lanteilla* (mukana Super Janne, 2009)
* *Paineet tippuu* (mukana Asa, 2010)
* *Soutaa huopaa* (Elokuu, 2012)
* *School Dayz* (2012)
* *Saatilla* (Elokuu, 2012)
* *Kullankaivaja* (Elokuu, 2012)
* *Tänään lähtee* (Elokuu, 2013)
* *Valvoo* (Elokuu, 2013)
* *Nautintoo* (2013)
* *Lupaan olla* (2014)
* *Seuraava* (mukana Erin, 2014)

### Vierailijana

| **Artisti** | **Kappale** | **Albumilta** | **Muut vierailijat** | **Vuosi** |
| --- | --- | --- | --- | --- |
| Ritarikunta | "Kuka sua kuskaa" | *Saranat avaavat sanat* | Kapteeni Jukka | 2001 |
| Tulenkantajat | "Oodi B-Boylle" | *Teillä laki, meillä laulu* | Timmi | 2002 |
| Ritarikunta | "Tää tyyli" | *Sanat tavaraa vastaan* |  | 2002 |
| Dxxxa D | "Yksitoista jäljellä" | *Runkkarin tie* | Paarma | 2004 |
| Paarma | "Yhteinen tehtävä" | *Pidä liekkis* | Puppa J | 2005 |
| Polarsoul | "Mäsäks / Liekkii (Dubplate)" | *World Bump* |  | 2008 |
| Jare & VilleGalle | "Faija" | *Mustaa kultaa* |  | 2011 |
| Koti6 | "Raidoilla rahinaa" | *Salainen numero* |  | 2012 |
| Mäk Gälis | "Sori beibi" | *Lähi-öissä* |  | 2013 |

Lähteet
-------

1. ↑  Rate Your Music *Rate Your Music*. Viitattu 26.12.2011.
2. ↑  Discogs – Nopsajalka *Discogs*. Viitattu 26.12.2011.
3. ↑  Neljän lapsen reggaeiskä *Metro Live*.  26.8.2010. Viitattu 26.12.2011. [vanhentunut linkki]
4. ↑  Nopsajalka lopetti uransa kaksi vuotta sitten: tekee jo nyt comebackin – kuuntele yhteisbiisi Chisun kanssa *www.iltalehti.fi*. Viitattu 14.2.2020.
5. ↑  Nopsajalka: Tontilla taas *Musiikkituottajat ry*.  Arkistoitu 26.10.2011. Viitattu 26.12.2011.
6. ↑  Nopsajalka: 5 sormee *Musiikkituottajat ry*.  Arkistoitu 26.10.2011. Viitattu 26.12.2011.
7. ↑  Nopsajalka: Kuningas soundi *Musiikkituottajat ry*.  Arkistoitu 25.3.2014. Viitattu 26.12.2011.
8. ↑  Nopsajalka ja Juno perustivat uuden kokoonpanon *Mesta*.  20.12.2011.  Arkistoitu 19.3.2012. Viitattu 25.12.2011.
9. ↑  Ensisoitossa uuden Elokuu-yhtyeen debyyttisingle Soutaa huopaa *Yle X*.  16.1.2012. Viitattu 20.1.2012.
10. ↑  Elokuu: Hääväki Saapuu *Musiikkituottajat ry*.  Arkistoitu 3.6.2012. Viitattu 23.5.2012.
11. ↑  Monsp Records – Etusivu *Monsp Records*. Viitattu 26.12.2011.
12. ↑  Elokuu-yhtyeeltä uusi sinkku ja albumi *NRJ*.  14.2.2013.  Arkistoitu 25.2.2013. Viitattu 26.5.2013.
13. ↑  Elokuun Pöytä on katettu 24. toukokuuta *NRJ*.  7.5.2013.  Arkistoitu 4.11.2013. Viitattu 26.5.2013.
14. ↑  Elokuu: Pöytä On Katettu *Musiikkituottajat ry*.  Arkistoitu 4.11.2013. Viitattu 6.6.2013.
15. ↑  Ensireaktiossa: Nopsajalka - Lupaan olla *Voice*. Viitattu 3.4.2014.
16. ↑  Nopsajalka: Sun *Musiikkituottajat ry*.  Arkistoitu 5.4.2014. Viitattu 3.4.2014.
17. ↑  Nopsajalka: Lupaan Olla *Musiikkituottajat ry*.  Arkistoitu 20.4.2014. Viitattu 1.6.2014.
18. ↑  Näreaho, Katariina: Suosio jatkaa kasvuaan: Nopsajalka myi kultaa *Voice*.  21.5.2014. Viitattu 1.6.2014.
19. ↑  Nopsajalka nostaa arjen yläpuolelle uudella EP:llä "Armada" *sonymusic.fi*.  25.11.2016.  Arkistoitu 1.12.2017. Viitattu 25.11.2017.
20. ↑  Antti Hakala ymmärsi, että hänen alter egonsa Nopsajalka uhkasi viedä kaiken: "Roolihahmoa on todella vaikea ottaa pois" *HS.fi*.  8.9.2017. Viitattu 26.11.2017.
21. ↑  Antti Hakala lauluntekijänä *Fono.fi*. Viitattu 26.11.2017.
22. ↑  Vedenpää, Ville:  *yle.fi*.  7.9.2019. Viitattu 7.9.2019.
23. ↑

Aiheesta muualla
----------------

* Kuvia tai muita tiedostoja aiheesta **Nopsajalka** Wikimedia Commonsissa

* Nopsajalka Monsp Recordsin sivustolla (Arkistoitu – Internet Archive)
* Ghetto Blaster Soundin kotisivut (Arkistoitu – Internet Archive)
* Nopsajalka Myspacessa (englanniksi)
* Syvällä Pelissä - Nopsajalka[vanhentunut linkki]

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |